Saʼdullo Quronov. Saʼdullo Quronov Dilmurodovich — yozuvchi. Oʻzbekiston Yozuvchilar uyushmasi aʼzosi. Xalq taʼlimi aʼlochisi. Hayoti. Saʼdullo Quronov 1989-yil 31-yanvarda Andijon tumanida tugʻilgan. 2006-yilda oʻrta taʼlimni tugatgach, 2006—2012-yillarda Andijon davlat universiteti hamda Oʻzbekiston Milliy universitetida filologiya fakultetining bakalavr va magistratura bosqichlarini tamomlagan. Asarlari. „Galaktikada bir kun“ ilmiy-fantastik qissasi ikki marta qayta nashr etilgan va ingliz tiliga oʻgirilib, Amazon onlayn savdo platformasida sotuvga qoʻyilgan. Yozuvchi ushbu asari uchun 2021-yilda „Tahsin“ mukofoti bilan taqdirlangan.